**POLICA OSIGURANJA PRAVNE ZAŠTITE ZA ČLANOVE HKSR U 2022. - specifikacija**

**Ugovaratelj osiguranja:** Hrvatska komora socijalnih radnika

**Osigurano je:** Osigurani su članovi Hrvatske komore socijalnih radnika upisani u registar komore, koji posjeduju valjanju licencu za rad i uredno ispunjavaju svoje članske obaveze.

**Opseg osiguranja:**

* Pravna zaštita savjetovanja - jedan usmeni pravni savjet godišnje iz bilo kojeg područja prava a važi za svakog člana HKSR (pravo se ostvaruje u Republici Hrvatskoj.)
* Opća odštetno i kazneno pravna zaštita za članove HKSR na profesionalnom području
  + **Opća odštetno pravna zaštita na profesionalnom području važi u Europi u geografskom smislu i to u slučajevima kada su članovi HKSR osobno oštećeni bilo da im je uništena ili oštećena privatna imovina ili su pretrpjeli tjelesne ozlijede a sve je povezano sa obavljanjem profesionalne djelatnosti.**
  + **Primjeri:**
    - *Računalo koje je u privatnom vlasništvu člana uništeno je tijekom radnog vremena. Osiguranik ostvaruje zahtjev za naknadu štete koja mu je nastala. Takve troškove izvansudskog kao i sudskog postupka preuzima ARAG.*
  + Opća kazneno pravna zaštita na profesionalnom području važi u Europi u geografskom smislu
    - **obrana u pretkaznenom postupcima, postupcima pred državnim odvjetnikom**

*Socijalni radnik nije prijavio/primijetio fizičko ili seksualno zlostavljanje unutar obitelji. Polica osiguranja pokriva pretkazneni postupak (istraživanje navoda, ispitivanje i sl.), te se utvrdi da ima elemenata za pokretanje postupka pred Državnim odvjetništvom, čiji su troškovi također pokriveni policom osiguranja pravne zaštite*

* + - **obrana u kaznenim postupcima (kazneni postupci za kaznena djela počinjena iz nehaja)**

*Dijete je od strane Centra za socijalnu skrb bilo smješteno u udomiteljsku obitelj te time oduzeto roditeljima. Zbog zlouporabe ovlasti je protiv socijalne radnice pokrenut pretkazneni postupak. Odvjetnik u pretkaznenom postupku štiti interese socijalne radnice. Sve troškove pretkaznenog kao i mogućeg kaznenog postupka preuzima ARAG osiguranje.*

**Klauzula HRK071** – Obrana u disciplinskom postupku

Uključeno je i pokriće troškova u disciplinskim postupcima pokrenutim protiv Osiguranika u svezi s radnjama i propustima nastalim u obavljanju djelatnosti kao profesionalne djelatnosti, pred tijelima Komore i pred poslodavcem pod uvjetima iz članka 19. OUPZ SK 18/1 i klauzule K072.

**Klauzula HRK072** – Proširenje pokrića pravne zaštite kod kaznenih djela i prekršaja

*Osigurateljna zaštita obuhvaća troškove i izdatke obrane u kaznenim i prekršajnim postupcima, bez obzira na fazu postupka, koji nastanu u obavljanju djelatnosti kao profesionalne djelatnosti, koja je navedena na polici i važi u Europi (u geografskom smislu), pod uvjetom, da se radi o postupcima za:*

1. kazneno djelo koje se može počiniti s svjesnim ili nesvjesnim nehajem;

2. kazneno djelo koje se može počiniti s izravnom ili neizravnom namjerom, čak i ako kazneni progon postoji za to djelo ako je počinjeno iz nehaja i ako je za to djelo (u slučaju namjere) zapriječena kazna zatvora do maksimalno 15 (petnaest) godina;

3. prekršaj nastao u svezi s radnjama i propustima u obavljanju profesionalne djelatnosti;

4. prekršaj koji se može počiniti izravnom ili neizravnom namjerom;

5. u slučaju pravomoćne osuđujuće presude zbog kaznenog djela ili prekršaja počinjenog s izravnom namjerom, zaštita se retrogradno ukida. U tom slučaju Osiguranik se obvezuje osiguratelju izvršiti povrat svih davanja koja je osiguratelj izvršio po osnovi ugovora o osiguranju.

****